Василь Свида

Василь Свида (*22. октобер 1913, Потокош, Берег, Мадярске кральовство – †19. апрѣль 1989, Ужгород, УССР) — украинскый скулптор и педагог.Небесник І. І.

По законченю зачаточной народной школы пошов до фаховой умѣлецко-ремеселной школы в Ясѣнях, де в роках 1930–1934 од чешского педагога, живописця и рѣзбаря В. Фулика ся выучив видѣти и розумѣти найлѣпшы рѣзбены вытворы народных майстрох и умѣлецку вартость предметох ужиткового назначеня. У школной библиотецѣ читав книжкы з умѣлства, на практицѣ освоив азы професийной выукы — композицию, стиловы способы образотвореня, декоративны розписы. По законченю фаховой школы настали рокы гляданя достойной роботы, пона даколько мѣсяци находив роботу в приватных рѣзбарскых майстернях в  Ужгородѣ, выробляючи там деревяны рѣзбы на заказку сельскых церков. Рѣзбив и подля ескизох Й. Бокшая, котрый на тот час быв ведучым авторитетом в области сакралного умѣлства. В року 1937 одходить за роботов на Чехы, де наконець доставать довгочасну роботу в Брнѣ в майстерни братох Котрбовых, котра ся шпециализовала на реставрации и церковной скулптурѣ. По законченю Другой свѣтовой войны В. Свида в юну 1945 ся вернув дому. Ту найшов прихылность од колективу закарпатскых умѣлцьох, найме А. Ердели, Й. Бокшая, Ф.  Манайла, А. Коцки. Свида з ѣх схваленя взяв ся до створеня фигурных композиций. Умѣлство скулптора сього периоду притягуе демократичностьов сюжетох, переимать поетичностьов, живов фолклорностьов, етнографичнов самобытностьов тай декоративностьов. В. Свида быв едным з первых закарпатцьох приятый за члена Союза умѣлцьох СССР (1946).Свида Василь

У процесѣ еволуции авторского образного языка можеме видѣти исту корекцию пластичного выслову. Кедь в скоршых роботах (переважно едно- двофигурных) доминовала даяка статичность, фронтално-плошна композиция, плоске рѣзбленя, та з часом прийшла многофигурность, ритмико-пластична динамичность, компликованы композицийно-просторовы рѣшеня. Жаданя розширити зображалны можностѣ пластичного выслову привели до створеня оригиналного авторского способу образотвореня, в якому барельеф и горельеф органично ся складать зоз круглов скулптуров. В. Свида став ся самобытным вызнаным умѣлцьом, своеродность таланту котрого ся крые в гармонийном споеню стилистикы народного умѣня зоз штуками професийной пластикы. За творчы успѣхы заслужив титулу народного умѣлця Украины (1973), Державну премию  (1983).

Попри умѣлецку чинность В. Свида за 30 рокы (1946–1976) быв педагогом Ужгородского умѣлецко-промыслового училища. вецей разы быв выбраный посланцьом Найвысшой рады УССР, Закарпатской областной и Ужгородской мѣстской рад. За 10 рокы (1950–1960) быв головов Закарпатской организации Сполку малярьох УССР.

 Укажкы з творбы 

 Жерела и одказы 
 Небесник І. І.: Свида Василь Іванович //  


 Референции